Rock Dog

***Rock Dog*** er en kinesisk-amerikansk animasjonsfilm utgitt i 2016, regissert av Ash Brannon, basert på den kinesiske grafiske romanen *Tibetan Rock Dog* av Zheng Jun.

Filmen er en samproduksjon av kinesiske Huayi Brothers og amerikanske Mandoo Pictures. Vokalbesetningen inkluderer Luke Wilson, Eddie Izzard, J. K. Simmons, Lewis Black, Kenan Thompson, Mae Whitman, Jorge Garcia, Matt Dillon og Sam Elliott.

## Handlingsreferat
En Tibetansk mastiff Bodi (spilt av Luke Wilson) bor i landsbyen Snow Mountain. Han etterfølger sin far Khampa, som for mange år siden reddet landsbyen fra en gruppe ulver, ledet av skurken Linnux. Khampa får noen sau forkledd som hunder for å gi en illusjon om at landsbyen har mange flere vakter for å holde ulveflokken i sjakk. Khampa har forbudt musikk i landsbyen, fordi musikken distraherte Bodi fra hans plikter da han var yngre.

Et fly som flyr over området slipper ved ett uhell en pakke. I pakken oppdager Bodi en radio og begynner å lytte til rockemusikk, og blir begeistret for den britiske rock-legenden Angus Scattergood. Bodi forsømmer sine plikter for å begynne som musiker, noe som fører til problemer med faren hans. Khampa og ett par vakt-sau ved et uhell får Bodi til å slippe løs en falsk alarm på landsbyen, når de går kledd som ulver i et forsøk på å skremme Bodi til å ta vaktholdet på alvor. Landsbyens eldste Fleetwood Yak overbeviser Khampa om å la Bodi følge drømmen hans. 

Bodi får buss-billett til en nærliggende by, men Khampa får ham til å love å gi opp musikk hvis planen hans ikke går. Ved buss-stasjonen blir Bodi oppdaget av to av Linnux sine håndlangere, Riff og Skozz. Han beordrer dem til å kidnappe Bodi, i forsøk på å overta kontrollen over Snow Mountain. Bodi ankommer byen, og reiser til "Rock and Roll Park" hvor Scattergood begynte sin karriere. Han forsøker å bli med i et band som består av en jordnær rev Darma og trommeslager Germur. 

Bodi blir imidlertid ydmyket etter å ha tapt en gitar-konkurranse til en arrogant snøleopard Trey. Når Bodi ønsker å møte Scattergood, som prøver å unngå ham. Riff og Skozz kidnapper feilaktig Scattergood etter at de ser Bodi i en park. De blir snart klar over feilgrepet deres, og Linnux sender dem etter Bodi igjen. Scattergood mener at musikk-karrieren hans er over, siden han har mindre enn en dag på seg til å skrive en ny sang. Men han hører Bodi spille musikk, og Scattergood tar æren for hans musikk til sin egen sang. Bodi innser senere at han ble utnyttet, etter å ha hørt Scattergood ta full ære for sangen hans på radio. Men kort tid senere blir Bodi kidnappet av Riff og Skozz. Så han må komme seg løs, og reise til Snow Mountain for å stoppe Linnux og hans håndlangere. Linnux og gjengen hans overmanner Khampa og tar over hele landsbyen, og ønsker å fortære alle landsbyboerne.

## Stemmer (originalversjon)

* Luke Wilson som Monty
* J. K. Simmons som Khampa
* Eddie Izzard som Angus
* Lewis Black som Linnux
* Sam Elliott som Fleetwood
* Kenan Thompson som Riff
* Mae Whitman som Darma
* Jorge Garcia som Germur
* Matt Dillon som Trey
* Will Finn som Floyd

## Stemmer (norsk versjon)

* Jon Bjørnstad som Monty
* Espen Grjotheim som Angus
* Øyvind B. Lyse som Khampa
* Duc Mai-The som Riff
* Mads Henning Jørgensen som Linnux
* Sigmund Sæverud som Fleetwood
* Nikoline Bangen som Darma
* Sigbjørn Solheim som Germur
* Ingve Connolly Gran som Floyd

### Andre stemmer

* Hans Marius Hoff Mittet
* Scott Maurstad
* Tonje Thwin

## Referanser


## Eksterne lenker
* 
*